Morgenoppdatering 21.11.18
Kraftig eksplosjon i Malmö: En eksplosjon som kunne høres over store deler av byen skapte et stort hull i et gatekjøkken i Malmö rett før midnatt . Den nasjonale bombegruppen er tilkalt og jobber sammen med teknikere fra det lokale politiet for å finne ut av hva som har skjedd. Minister mener miljøvernere har skyld i dødsbrann: USAs innenriksminister Ryan Zinke sier at de dødeligste skog- og buskbrannene i Californias historie delvis er miljøaktivisters skyld . Han hevder søksmål der miljøvernere har forsøkt å stoppe ulike metoder for skogsforvaltning, er noe av grunnen. Vil granske Ivankas e-postbruk: Demokratene ønsker å granske Ivanka Trumps bruk av en privat e-postkonto i regjeringssammenheng . Det opplyser Elijah Cummings, medlem av tilsyns- og reformutvalget i Representantenes hus. Kylie måtte ha væpnet vakthold: Over 20 tungt bevæpnede politimenn tok oppstilling utenfor Palladium i Køln før konserten med Kylie Minouge tirsdag kveld, etter trusler mot arenaen . Dagens leder: En ny kurs
Dette er noe av det viktigste som skjedde mens du sov.